32004R2095
L 362/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2095/2004 AL COMISIEI
din 8 decembrie 2004
de modificare a Regulamentului (CE) nr. 581/2004 de deschidere a unei invitații permanente la licitație pentru restituirile la export care privesc anumite tipuri de unt, precum și de modificare a Regulamentului (CE) nr. 582/2004 de deschidere a unei invitații permanente la licitație pentru restituirile la export cu privire la laptele praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 31 alineatul (3) litera (b) și alineatul (14),
întrucât:
(1)
În conformitate cu articolul 1 alineatul (1) din Regulamentul (CE) nr. 581/2004 al Comisiei (2) și cu articolul 1 alineatul (1) din Regulamentul (CE) nr. 582/2004 al Comisiei (3), anumite destinații nu beneficiază de restituirile la export. În urma aderării Republicii Cehe, Estoniei, Ciprului, Ungariei, Letoniei, Lituaniei, Maltei, Poloniei, Sloveniei și Slovaciei la Uniunea Europeană, este necesar să se elimine referirile la aceste țări.
(2)
Protocolul adițional la Acordul european de asociere între Comunitatea Europeană și statele sale membre, pe de o parte, și Republica Bulgaria, pe de altă parte, protocol care urmărește luarea în considerare a aderării Republicii Cehe, Republicii Estonia, Republicii Cipru, Republicii Ungare, Republicii Letonia, Republicii Lituania, Republicii Malta, Republicii Polone, Republicii Slovenia și Republicii Slovace (4), prevede deschiderea unui nou contingent tarifar pentru importul în Bulgaria de lapte praf originar din Comunitate. Accesul la acest contingent este limitat la produsele care nu beneficiază de nici un tip de subvenție la export. Pentru a se evita speculațiile și a se asigura respectarea acestei concesii care intră probabil în vigoare înainte de expirarea perioadei de validitate a licențelor de export, perioadă menționată în articolul 8 alineatul (1) litera (d) din Regulamentul (CE) nr. 580/2004 al Comisiei din 26 martie 2004 de stabilire a unei proceduri de licitație pentru restituirile la export pentru anumite produse lactate (5), este necesar să se Bulgaria să fie exclusă de pe lista destinațiilor care pot beneficia de o restituire la export ca urmare a invitației permanente la licitație pentru laptele praf degresat prevăzute de regulamentul menționat anterior.
(3)
Prin urmare, este necesar ca Regulamentele (CE) nr. 581/2004 și (CE) nr. 582/2004 să se modifice în consecință.
(4)
Măsurile prevăzute de prezentul regulament sunt în conformitate cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 581/2004, alineatul (1) se înlocuiește cu următorul text:
„(1) Se deschide o invitație permanentă la licitație în vederea fixării valorii restituirilor la export pentru următoarele tipuri de unt enumerate în secțiunea 9 din anexa I la Regulamentul (CEE) nr. 3846/87 al Comisiei (6):
(a)
unt natural în bucăți cu o greutate netă minimă este de 20 de kilograme, având codurile de produs ex ex 0405 10 19 9500 și ex ex 0405 10 19 9700;
(b)
ulei de unt în recipiente cu o greutate minimă de 190 de kilograme, având codul de produs ex ex 0405 90 10 9000.
Produsele menționate la alineatul (1) sunt destinate exportului către următoarele destinații:
-
Rusia (cod de destinație 075);
-
toate celelalte destinații, cu excepția Andorei, Gibraltarului, Statelor Unite ale Americii și Vaticanului.
Articolul 2
La articolul 1 din Regulamentul (CE) nr. 582/2004, alineatul (1) se înlocuiește cu următorul text:
„(1) Se deschide o invitație permanentă la licitație, în vederea stabilirii restituirilor la export pentru laptele praf degresat, menționat în secțiunea 9 din anexa I la Regulamentul (CEE) nr. 3846/87 al Comisiei (7), prezentat în saci cu o greutate netă minimă de 25 de kilograme și conținând un procent maxim de 0,5 % de substanțe adăugate care nu provin din lapte, având codul de produs ex ex 0402 10 19 9000, destinat exportului către toate destinațiile cu excepția Andorei, Gibraltarului, Statelor Unite ale Americii și Vaticanului.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 decembrie 2004.